钦定古今图书集成/理学汇编/学行典/第186卷 > 阴元之
## 钦定古今图书集成/理学汇编/学行典/第186卷 > 阴元之

按《录异记》：资州人阴元之，少习五经，尤精左史。父没，
庐墓六时临哭，常有溪龙山虎助其号声，久之，亦有
鬼神助哭。每夜常有二灯来照墓前，至明乃息。又丁
母忧，庐墓凡六年，草庵破坏，终不再葺，处于土穴中，
每患冷气，腰脚声音嘶嗄，而讲诵不倦。每谓人曰：“‘干
名求进，非为己身。吾二亲俱没，禄不及养，何用名为’？
竟？”不应举贫苦，终身八十馀而卒。